cyanic-selkie/wikianc huggingface dataset:
Okufuga embeera z'Obuntu(Controling human emotions)
(i)	Mulage nti ofaayo gy’ali era w’oli okumuyamba mu mbeera zonna awatali kuddirira. (ii)	Wesonyiwe eby’okumukangavvula oba okumunenya wabula mukwate mpola  nga omulaga omukwano. (iii)	Gezaako nga bw’osobola okumuwuliriza ye by’agamba mu kifo ky’omumunenya oba okumukangavvula. (iv)	Togezaako kumugamba nti akomye okwennyika kw’alimu oba nti byayogera oba by’akola bya kisiru, wabula gezaako nga bw’osobola okulaga nti otegeera okunyigirizibwa kw’ayitamu era olage nti nawe kikkola bubi. (v)	Kola enteekateka mangu omwagala wo okulaba omukugu mu ndwadde z’ebirowoozo ebikyankalanye n’okwennyika. (vi)	Nga omulwadde wo ali mu kujanjabibwa omukugu, kyolina okukola kwe kulaba ng’omulaga nti w’oli ku lulwe era omuyamba era atwalibwa okuba nga wa mugaso alina okufiibwako. Kino okikola okuyita mu : 	Kulaga nti otegeera embeera gy’abadde ayitamu. Okubeera n’omuntu eyennyise kintu kizibu nnyo naye olina okumanya nti omuntu wo waliwo ekimutuusizza ku kizibu ky’alimu, olage obugumiikiriza n’okutegeera embeera ye. 	Mukubirize okukola dduyiro. Nga okutambulako naye, okuzannyako n’abalala, okuvuga akagaali, , n’ebirala. 	Musikirize okubeera mu bantu. Laba nga abeerako mu mikwano era abudabudibwe ng’ali mu banne. 	Goberera enzijanjaba gy’afuna. Laba nga agoberera ebiragiro ebimuweebwa abakugu mu kumujjanjaba era eddagala eriba limuweereddwa olabe nga alimira mu biseera ebigere. 	Obubonero bw’okwennyika bwe buba bugenda mu maaso, tegeeza omusawo. 	Naawe wefeeko. Okusobola okuyamba omulwadde wo, nawe olina okwefaako okulaba nga oli mulamu bulungi. Wegendereze ekwennyika kw’omwagalwa wo n’awe kuyinza okukosa embeera yo.Laba nga olya bulungi, webaka bulungi ekimala, n’okwewummuzaamu mu bikusanyusa. 	Buulirako abaagalwa bo abategeevu basobole okukugumya nga ojanjaba omulwadde wo. 	Tokweka ba nju yo buzibu buliwo. Bw’oba nga olina omwana awaka eyetaaga obuyambi okudda mu mbeera ze ez’obuntu, n’abawaka abalala bategeezeeko nti munnabwe alina ekizibu ekyetaagisa okujjanjaba mu ngeri ey’enjawulo baleme kulowooza nti oli mu kutinkiza na kutiitibyako omu. 	Abaana abalala tobasuulirira nga ojanjaba omu. Abaana abalamu nabo olina okubalaga nti obafaako kubanga  ebirowoozo byonna bw’obiteeka kw’omu ate nabano bayinza okuva mu mbeera. 	Wewale okusala omusango. Oyinza okweteekako omusango oba n’oguteeka ku muntu omulala mu nju. Kino kya kabenje nnyo kubanga kyongera kusajjula kiwundu kya mbeera eba eriwo mu maka.
Okufuga obusungu
Oyinza okuba nga oli mukulembeze mu maka, mu ntabaganyo, mu kitongole oba omusomesa ow’ obusungu oba nga olina omwana nga mu buzaale bwe wa busungu. Ky’olina okukokola okukkakkanya obusungu,  kwe :
•	Okumanya embeera evaako okusunguwala: Bw’oba Taata oba maama mu maka, oba omukulembeze mu ngeri endala yonna , wewale okunyiigira buli mwana , mukyala wo oba omuntu omulala yenna ky’akola kubanga okunyiiga kuviirako ebikolwa eby’obukambwe nga okutulugunya n’okutta mu butanwa oba obugenderevu. Ng’osazeewo okubonereza omwana sooka wefumiitirize era okakase nti kyetaagisa ate nga tokikola mu busungu. Bw’oba okyasunguwadde sooka otambulemu obusungu bukkakkane olyoke omubonereze mu ngeri ensaamusaamu etamutuseeko buvune ku mubiri.
•	Okumanya nti singa omwana omutusaako obuvune mu kumubonereza oba ozzizza omusango era Poliisi ekusiba yadde nga ggwe omuzaala ate naye ayinza okukula ng’alina obukyayi gy’oli. Manya nti ggwe oli mu kukaddiwa ate ye ali mukukula ; wewale okukyayibwa abanaakulabirira mu bukadde bwo.
•	Kakkana: Kizibu okusigala n’obusungu nga okkakkanye. Singa oba ofuze obusugu bwo, oba osobola okukola ku nsonga z’abantu bo, n’obuvunaanyizibwa awatali kubatusaako buvune bwa mubiri oba mu birowoozo.Okukkakkana, va awali abantu ofune okussa okuwanvu kyokka mu bwongo bwo okkirize nti  “bibaawo”. Awo oba otandise okwefumiitiriza okutuuka ku ky’okukola eky’amagezi.
Entababutonde
Mu kyebulungulo ky’ebiramu, omugatte gw’ebiramu ku Nsi bibadde bikolagana okumala emyaka bukadde.
Bibia
Bibia, ekibuga mu Amuru mu Yuganda.
Nkikimbo
Nkikimbo
Myrica Kandtiaria engl Nkikimboera nalyo ly’erinnya eddala erya Bbowolola omusajja <ref:myriaceae/>
Entababutonde
Entababutonde zegabanyizzaamu entababiramu(biomes) ezisangibwa mu bitundu by’ensi ebigere .Eby’okulabirako by’entababiramu zino mulimu :
•	Entababiramu ezo mu mazzi nga ennyanja, emyala, n’entobazi
•	Entababiramu ezo ku lukalu nga ebibira, amalungu, n’ettale.
Buli kitundu kya Nsi kirimu obulamu obw’engeri emu oba endala ne mu bifo ebyalowoozebwanga nti temusobola kusengebwamu kiramu kyonna. Entababiramu eziri oba eziriraanye yikweta zirimu entababibinja by’ebikula by’ ebimera n’ensolo ebisingayo obungi.
Enjawulo wakati w’entababiramu n’entuumo z’ebiramu
Entuumo y’ebiramu (Biomass), gwe mugatte gw’enzitoya y’ebiramu byonna wamu ebisangibwa mu mutendera gw’omutendera gw’entababutonde. Entababiramu mu mitendera gy’entababutonde ze ziddirira ….mu ekyebulunulo ky’ebiramu.
Ekiwangaaliro kyesonjodde nnyo okusinga entababiramu. Ekiwagaaliro kikwata ku buwangaaliro ousangibwa mu kitundu ekimu ate entababiramu ne kikwata ku ntababutonde ey’omutendera gw’enkulungo y’ensi. Ka tusooke tusonjole emiramwa gino ebiri bwe tuti:
(i)	Ekiwangaaliro( habitat ) kikwata ku “buwangaaliro bwa butonde” obw’ekimera oba ensolo oba ekifo ekirimu embeera entuufu okukuliramu ensolo oba ekimera.
(ii)	Entababiramu( biome ) ennyonnyola entababuvo z’ensi enkulu ez’ebiramu. Entababiramu zisengekeddwa okusinziira ku entababimera esinga okusangibwa mu kifo olw’okugmira embeera eri mu kifo ekyo.
Okufuga embeera z'Obuntu(Controling human emotions)
•	Kola dduyiro: Oyinza okuteekamu jjaze ey’emizannyo n’ofuluma okukola dduyiro nga odduka mpolampola, oba ovuga akagaali k’emizannyo, oba nga otambulako. Okukola dduyiro kiyamba okukkakkanya obusungu  oba embeera eya kawereege mu mubiri. Bw’okola dduyiro omubiri gwo gufulumya ebikemuluzi(hormones) ebiyitibwa enzikakkanya(endorphins) ebiyamba okukujja mu kiwuggwe n’otereera ebirowoozo.
•	Wewale olusirika: Kizibu nnyo okwogera n’omuntu akunyiizizza k’abe mukyala wo, mwami, abaana  bo, muzadde wo oba omuntu omulala yenna , naye ate mu kwogera mulimu eddagala okusinga okusirika. Bw’oba osazeewo okwogera yogera ku bintu ebizimba so si ebyabuluza, bwe kiba kyetaagisa funa omuntu gwe wesiga akuyambe mu kino; ono aba muzzang’anda.
•	Kyuusa endowooza yo: Kkiriza nti tewali kizibu kitavaawo. Waliwo abantu abamu nga bbo balaba kazigizigi yekka mu maaso (pessimism). Tandika okukkiriza nti obulamu bulimu ebiwonvu n’ebikko; buli nkuba lw’etonnya manya nti omusana gulina okwaaka, n’olwekyo embeera eriwo egenda kuvaawo.
•	Oyinza n’okugendako mu bakugu b’ebirowoozo ebikyankalanye.
•	Ebyo byonna nga biremye manya nti waliwo oyo ataremererwa; ye Katonda. Mwekwase ajja kuzza mu mbeera ey’essanyu !
Entababutonde
Oyinza okweyambisa maapu y’ensi okuzuula entababiramu mw’obeera.
Sooka weekenneenye entababiramu mw’obeera n’ebiwangaaliro(habitats) ebigirimu. Webuuuze:
Isingiro
Isingiro, ekibuga mu Isingiro mu Yuganda.
Binyiny
Binyiny, ekibuga mu Kween mu Yuganda.
Bombo
Bombo:
Bbaale
Bbaale (Bale), ekibuga mu Kayunga mu Yuganda.
Amakumi asatu mu emu
Amakumi asatu mu emu (31), ennamba (amakumi n'ensuusuuba).
Omukwanaganyo (Mathematical relation)
Omukwanaganyo (mathematical relation) kiva mu kikolwa ky'oluganda "okukwanaganya"(Relating or matching something with another or others ).
Bwe kitaba ekyo ,ekibeerawo kiyitibwa mukwanaganyo(relation).Mu mukwanaganyo ekintu ekimu kiyinza okukwanagana n'ebisukka mu kimu. Wano tewabaawo kukwatagana wabula okukwanagana.Emiramwa egyetaagisa mu kibalo ky'emikwanaganyo n'emikwataganyo girimu:
(a) Omukwanaganyo(mathematical relation)
(b)Omukwataganyo(mathematical function)
(c) Ekikwanaganya(mapping diagram)
(d)Omuyingizo n'Omufulumyo(input and output) ogw'ekikwanaganya
Amakumi abiri mu mwenda
Amakumi abiri mu mwenda (29), ennamba (amakumi n'ensuusuuba).
Omukwanaganyo (Mathematical relation)
(e)Ekikwataganya(Coordinate graph)
(f) Endaga y'omukwataganyo (Function notation)
Ishasha, Yuganda
Ishasha, ekibuga mu Kanungu mu Yuganda.
Stella Atyang
Stella Atyang munayuganda munabyabufuzi era nga mubaka akiikirira abakyala be Moroto mu Palamenti ya Uganda. Yalondebwa 26 Ogwokuna 2017 ku kaadi ya National Resistance Movement okudda mu kifo kya kizibwe we, Annie Logiel eyali Omubaka omukyala akiikirira Moroto nga tanaffa. Atyang yemukulembeze yekka nga mu kulonda ebibiina by'obufuzi ku ludda oluvuganya bwe byagaana okusimbawo omuntu olw;okutya nti oluvannyuma lw'ebibiina by'oludda oluvuganya gavumenti okugaana okuteekawo omukulembeze olw'okutya nti disitulikiti ejja kumuwa obululu obw'okumuwa ekitiibwa olw'okumuweesa ekitiibwa muwala wa muganda we eyafa. Yalangirirwa ng'alondeddwa nga talina gwe yeegwanyiza.
Jinja
Jinja (lusoga: Idindha), ekibuga mu Jinja mu Yuganda.
Bombo, Yuganda
Bombo, ekibuga mu Luweero mu Yuganda.
Okukola ebyoto
ENKOLA EGOBERERWA
Ebyo byona obisambira wamu. Ettakka ly’ekiiswa ebitundu 90 ku buli 100, obukalaayi 5; tabulamu obusa ebitundu 10 ku buli 100 , akakalaayi 1. Nabino bisambirwa wamu. Ebbumba lyoka ebitundu 100 ku buli 100, ekalaayi 6. Bino byebyeyambisibwa okusiba amataffaali n’okubikka ekyoto kino kyonna. N’oluvannyuma nga kikaze siigako olufuufu n’obusa – okukyetoolooza kyonna. ENKOLA Sooka otereeze bulungi ekifo w’ogenda okuzimba ekyoto kino waleme kubaawo kaserengeto konna. Ng’ogenda okukola ekyoto kino ddira ettaka, enkulukuku, n’obusa obigatte wamu, singa oba tosobodde kufuna nkulukuku, gatta ettaka erya bulijjo n’ettaka ly’ekiswa naye ate enkulukuku tekola bulungi nga togasseemu kirala. Olina okufuba okulaba ng’ofuna enkulukuku kubanga y’ekola enkwasi. Ebbumba bw’oba olirina lyo lyemalirira nga togasseemu kirala. Ssamba obudongo bujje bulungi bumalewo ennaku 2 olyoke obukozese. Osobola okukozesa obungi bw’amataffaali gonna g’oba olina, okusinziira ku bungi bw’abantu b’olina mu maka go, kubanga bwe babeera abangi olina okuzimba ekyoto kinene, bwe babeera abatono era olina kuzimba kitono n’amataffaali gaba matono, katugeze singa oba olina abantu nga mukaaga oyinza okweyambisa amataffaali nga 30 naye nga agamu ga bitundu, waliwo awagenda amalamba n’agebitundu. Oyinza okuzimba eky’ebyoto bibiri oba bisatu okusinziira ku bungi oba obutono bw’ebintu by’ofumba, weesalirawo ekikumala. Ekyoto kirina okutunula awava empewo entonotono, tokitunuza wava mpewo nnyingi kubanga omuliro tegutereera wamu. Tetuteekawo kituli kiyisa mukka kubanga ebbugumu tuba tulifiirwa ate nga bwe libeeramu lituyamba okujjiisa amangu ebintu byetufumba n’enku okugenda entono. Bw’oba osala ebyoto, ekisooka kirina okuba ekinene okusinga ebirala kubanga ky’ekifumba emmere engumu ng’ebijanjaalo, n’emmere endala. Ebyoto ebitono by’ebifumba ebintu ebinafunafu nga amazzi, enva ezanguwa n’ebirala. Bwomaliriza okusiba amataffaali kubako akadongo kyonna kibunire oluvannyuma lw’ennaku ssatu maalako olufuufu ng’otaddemu obusa. Oba olufuufu lwokka okukilabirira obulungi; singa wabaawo awavudde akadongo kiddabirize. Ekigendererwa mu kino kukekkereza nku olw’ensonga nti ofumba ebintu bingi omulundi gumu ku nku za mulundi gumu mu kiseera kye kimu. Kikekkereza n’obudde olw’ensonga nti tolwa mu ffumbiro ng’ofumba nga ku ky’amasiga agaffe aga bulijjo ositulako kino ozzako kirala. ` EBIRUNGI EBIRI MU KUKOZESA EKY OTO KINO: Kikekkereza enku, wakiri ebitundu 30 ku buli 100. Kikuuma ebbugumu. Kikeendeeza ku mulimo nga obutaseeseleza buli kiseera. Si kyangu kusengula. Essefuliya teziteruka. Sikyangu mwana kujja siinga oba omutumye okuseesaamu. Tekyonoona mpewo zetoloddewo n’okuddugaza ebikozsebwa mu ffumbiro. Obudde butono bw’omala ng’ofumba.
WEETEGEEREZE BINO
Omuwendo gw’amataffaali kisinziira ku bunene bwmasigago bweweetaaga. Obugazi bw’amasiga- 75cm, obukiika-75cm, obugulumivu -27 cm kino kisinziira ku bunene bw’amasiga geweetaaga. Omulyango gw’ossaamu enku – 9 inchi Obugazi bw’ebyoto ebisatu (1) 9” = 23 cm, (2) 8” = 20 cm, (3) 7” = 17 cm Obugazi bw’ebyoto businziira ku bunene bw’amasiga go geweetaaga.
Bondo, Yuganda
Bondo, ekibuga mu Arua mu Yuganda.
Omujaaja
Omujaaja
ocimumsuavewild Omujaaja gukola akawoowo mu caayi ate era omujaaja ddagala. Guwonya endwadde nnyingi nnyo omuli nazino, ]<ref:labiaceae/>
Budadiri
Budadiri, ekibuga mu Sironko mu Yuganda.
Ebitangattiso (Chloroplast)
IALI NGO has been authorized by terminologist Charles Muwanga to post articles from his Luganda scientific writings to Luganda Wikipedia for free public consumption.
"Ebitangattiso" (Chloroplasts)).
Ekitundu ky’ebikoola n’enduli z’ebimera omubeera ekitangattisa (photosynthesis) kiyitibwa "ekitangattiso"(chloroplast).
Ebitangattiso bitundu (organelles) binene nga obigereegeranyizza, ebirimu oluzzizzi olulimu ebizimbamubiri (proteins), oluzizzi luno nga luyitibwa “seroma” (stroma).
Kaabong
Kaabong, ekibuga mu Kaabong mu Yuganda.
Kabale
Kabale, ekibuga mu Kabale mu Yuganda.
North America
North America
Okutumbira
Okutumbira
Flatulence Okutumbira bulwadde mu lubuto.okutumbira kuno era kuleetebwa olwomukka omungigas mu lubuto. Era okutumbira mu lubuto kiva ku bintu omuntu byaba alidde. Kozesa omujjaaja oba laba omusawo. <ref:labiaceae/>
Kabamba
Kabamba, ekibuga mu Mubende mu Yuganda.
Survival of the Fattest (okunyigiriza Kwa Nagwano)
Survival of the Fattest (Okunyigiriza kwa Nagwano) ekibumbe kino kyakalenzi kanywalufu oba kayite akayala,nga kakongoze ekkazi linagwadda era ekibumbe kino nakyo kyakolwa Jens Galschiøt,ne Lars Calmar,mu 2002, nga kabonero akalaga obutenkaya mungabana yebikozesebwa munsi eno.
Ekibumbe no Bubonero
Mitta 3.5 obuwanvu bwekibumbe kino nga kyakolwa mukikomo mumwaka 2002 era kiraga ogukazi gunagwadda nga Guzungu ngagukongojebwa akalenzi akayala ennyo era nga ko kava munsi zabakadugala oba Abafirika.Gunagwano guno ngagukute minzani mumuno gwagwo ogwadyo akbonero akalaga obwenkanya,naye guzibiriza amasso okwefura nampurilazibi okutwarila amateeka mungalo nokweyagariza gwogwoka. Ekibumbe kino kisindika obubaka eri babinyonkondo munsi yonna,era nokwongera okujukiza banagwano mukuvabira kwebavabiramu ngate eliyo,abelya enkuta no kuffa munsi ezikyakula.Kubutalibwenkanya nkungabanya yebikozesebwa munsi,abazungu munsi zabwe bali bulungi nnyo,era banyigiriza nnyo abavu mubyensubuligana munsi.Ensi engagga zibinika omusolo kubye baguza abavu ate bo'bwebatuka okugula nebabagyerega nga babagula obussente butuno nnyo.
Omwoleso ku COP15
Mu 2009 ku (cop15) kyekyasilisidwa wali wagulu ekigwayo nti"15th Climate Change Conference"ogwo gwali mwoleso ogwomulungi ogwekuumi netaano(COP15), Jens Galschiot yayolesa ekibumbe ekilala mumannya SevenMeters(Mitta Musanvu),naye nga "Survival of the Fattest" (Okunyigiriza kwa Nagwano)kyekyasinga okwata abantu omubabiro. Survival of the Fattest(Okunyigiriza Kwa Nagwano) kyatekwa kumwalo gwa Copenhagen,okurilana ekibumbe ekimanyidwa ennyo eDenmark ekiyitibwa next to"The Little Mermaid".Ekibumbe "The Little Mermaid"kyakolwa ngabasinsira ku lugero lwo mussajja omuwandisi we ngero omu Denmark ayitibwa Hans Christian Andersen. "The Little Mermaid"kyafuka kijukizo kyansi ya Denmark era nga kigambibwa nti buli mwaka kirabwa abalambuzi abawera akakade akalamba. Okuteeka ekibumbe kino mumazzi next to The Little Mermaid, Galschiot yali mukakafu nti eno manduso okutwala obubaka bwe bweyayisa mukibumbe kye, eri ensi yonna.Ekikolwa kino kyasisimula abatesa era nebatandika okutunurila ebigendelerwa byensi zinagwadda mu lukiko lwe nkyukakyuka zobudde munsi"Climate Change".
Buddo
Buddo (Budo), ekasozi mu Wakiso mu Yuganda.
Amannyo
Amannyo amalwadde
Toothache Amannyo gateera okufunna obulwadde nga bw’engeri nnyingi ddala. Kozesa omujaaja oba laba omusawo mu bwangu. <ref:labiaceae/>
Kaberamaido
Kaberamaido, ekibuga mu Kaberamaido mu Yuganda.
Bududa
Bududa, ekibuga mu Bududa mu Yuganda.
Enkulaakulana eyannamaddala
Ebyafaayo
Enkulaakulana ey’ensibo kiyinza okunnyonnyolwa ng’ekikolwa ky'okukuuma ebintu by'omuwendo eby'obutonde oba ebikolebwa abantu nga tusikiza ebintu by'obutonde ebiba bikozeseddwa n’ebyo bwe byenkanya omuwendo oba okusingawo awatali kwonoona butonde. "Enkulaakulana eya nnamaddala" yasibukira ku mugendo gwa kaweefube w’Enkwata n’endabirira y’ebibira eyakulaakulanyizibwa ku ssemazinga wa Bulaaya mu kyasa ky'omusanvu n'ekyomunaana nga basinziira ku ngeri okusala embaawo gye kwali kusaanyaawo obutonde. John Evelyn yakinogaanya nti, Okusimba emiti kitwalibwe nga ekintu eky'obuwaze mu nsi yonna okusobola okukendeeza ku ngeri obutonde bw'ensi gye bwali busaanyizibwawo. Oluvannyuma lwa Rachel Carson okufulumya ekiwandiiko mu 1962 ekya "The developing environmental movement", yayogera nnyo ku nkwatagana wakati w'enkulaakulana mu by'enfuna n'engeri obutonde gye bwali busaanyizibwawo. Ebbanga bwe lyagenda liyitawo, Ekitongole ky’Amawanga amagatte mu nsi yonna ekikola ku nsonga z’obwebungulule n’enkulaakulana, kya yateekawo engeri ttaano ez'okukuuma obutonde era omuntu ataazitambulirangako yali wa kuvunaanibwa. Mu 1992, "The united Nations conference on environment and development" kyafulumya " the Earth chater" ekyannyonnyola engeri z'okukuumamu ebintu by'obutonde n'emirembe mu nsi yonna mu kyasa ky'abiri mu ekimu. Mu nteekateeka yaabwe wansi w'akawaayiro ak'abiri mu akamu wansi w'omutwe "Enkulaakulana eya nnamaddala", bannyonnyola nti enkulaakulana eno yalimu okukyusa okuva ku nkola enkadde mu by'enfuna okudda ku nkola empya mu nga kizingiramu okukozesa ebintu ebiri mu bwebulungulule okutuukiriza ebyetaago by'abantu okusobola okufuuka ku nkulaakulana eno. Bwe batyo waaliwo okukkaanya okulaba engeri obutonde gye buyinza okukozesebwamu obulungi okutuuka ku nkulaakulana eno. Ebbanga bwe lizze liyitawo, waliwo kaweefube agenze akolebwa okulaba nga buli kintu ekikolebwa mu nsi kikolebwa mu ngeri etadiibuuda buttoned ate ng’ereetawo enkulaakulana.
Club Silk
Club Silk, ekirabo mu Kampala mu Yuganda.
Bufuka
Bufuka, ekibuga mu Yuganda.
Stephen Kiragga Kiyonga
Omwami Stephen Kiragga Kiyonga Mutabani w'Omugenzi Arthur Kisuule. Kakenda mu kutabua eddagala ery'ebimera (herbal medicine). Erimu ku ddagala ly'akola mu Kampuni ya Ezekiel Herbal Medicine mulimu eriyamba ku ndwadde zino:
(i) Sukaali
(ii) Omutima
(iii) Alusa
(iv)Omusujja ogw'olutenteze
(v)Okuggula emisuwa egitambuza omusaayi
(vi) Okusannyalala
(vii) Enseke z'abakyala
Akola n'amagyani agooza omubiri (Herbal Tea).Amajaani ago gayamba okugumya omubiri n'amagumba.
Kabojja
Kabojja, ekibuga mu Wakiso mu Yuganda.
Obuteyabya
Obuteyabya
constipation Obuteyabya bulwadde. Nga teweyabya bulungi, nywa amazzi mangi, lya emmere erimu ebisusunku nga ebijanjalo, oba kozesa omujaaja, oba laba omusawo. Omwana nga tafuluma bulungi omuwa amazzi mangi ddala ate era n’okozesa n’omujaaja, oba nolaba omusawo. <ref:labiaceae/>
Sarah Kiguli
Sarah Kiguli, MBChB, MMed (Pediatrics), MHPE, musawo w'abaana, munabyanjigiriza, era omunoonyereza mu by'ekisawo mu Uganda. Pulofeesa era y'akulira ekitongole ekya Pediatrics and Child Health mu Makerere University School of Medicine, ekimu ku Makerere University College of Health Sciences.
Emirimu gye
Yakola mu ddwaliro lya Mulago National Referral Hospital oluvannyuma lw'okumaliriza diguli ye esooka. Oluvannyuma yakola ng'omusawo mu ddwaliro lye limu okumala emyaka emirala ebiri nga tannaba kutandika pulogulaamu ye eya masters ey'emyaka esatu.
Oluvannyuma lw'okusoma MMed, yagenda mu maaso n'okukola mu kitongole eky'abaana mu MNRH era n'alondebwa okusomesa mu Makerere mu Department of Pediatrics and Child Health. Mu Makerere, yalondebwa ku kakiiko k'ebyenjigiriza ak'ekitongole ky'eddagala mu 2000. Oluvannyuma yeenyigira mu kuteekateeka enteekateeka y'ebyenjigiriza empya enagoberebwa mu masomero ag'obusawo.
Kiguli awandiise nyo mu biwandiiko by'abavubuka, era akola nnyo ng'omusawo w'abaana ng'ekitundu ku mirimu gye mu ddwaliro ne mu yunivasite.
Obuvunaanyizibwa obulala
Mu buyinza bwe nga Pulofeesa mu by'abaana mu Makerere University Medical School, ne mu Makerere University College of Health Sciences, Kiguli akola ng'omukugu eyebuzibwako ku by'abaana mu Mulago National Referral Hospital, eddwaliro ly'okusomesamu aba yunivasite.
Guvnor
Guvnor (Guvnor Club), ekirabo mu Kampala mu Yuganda.
Okutana
Okutana kuleetebwa akawuka akayitibwa "Clostridium tetani" akatera okusangibwa mu ttaka, mu nfuufu oba mu bintu ebivundu era nga kayingira mu mubiri singa osalibwa ebintu kyonna ekyatalagga oba ekikyafu. Kino kireetera okukola obutwa mu mubiri ekireetera omuntu Okutana. Obulwadde buno tebusaasaanyizibwa bantu. Okutana okusobola okutangirwa nga tugema abo abalina obulwadde buno nga bamalayo ekipimo ky'eddagala ng’abasawo bwe balagira. Omuntu alina ekiwundu alina okukikuuma nga kiyonjo. Obulwadde buno obw'okutana buli mu buli nsi naye businga nnyo mu bitundu ng’embeera y'obudde ya bbugumu nnyo. Ebitundu eby’ebbugumu bibeeramu obuwuka bungi mu ttaka. Mu 2013, abantu abafa obulwadde bw'okutana baakendeera okutuuka Ku bantu 52000 okuva ku bantu 356000 mu 1990. Obulwadde buno bwazuulibwa Antonio Carle ne Giorgio Rottone mu 1884 mu ssetedekero ya Turin n'eddagala lyabwo ne lizuulibwa mu 1924.
Obubonero
Okutana kutandika n'obukosefu mu binywa era nga kireetera okulumizibwa mu kifuba, mu bulago, mu lubuto, okusannyalala wamu n'obuzibu mu kussa. Obubonero obulala mulimu nga okutuuyana ennyo, okusannyalala, okuzimba, omutima okukuba ennyo n'okufuka okwabuli kaseera.
Ebiviirako okutana
Okutana kuleetebwa akawuka akayitibwa "Clostridum tetani" akaleetebwa ebintu ebitalavvu naddala emisumaali oba ebyuma ebirala ebiyinza okusala oba okufumita omuntu. Obulwadde buno businga kukwata bantu bataagemebwa oba abataamalayo kipimo kya ddagala. Busobola era okuva ku bifo ebikcaafu n'obubi bw'abantu, obw'ebisolo ng’ente, embuzi, endiga, enkoko n'ebirala.
Kibwankulata
Kibwankulata
Plectrarithus cyaneus gurke Kbwankulata ddagala era kiteera kummera mu nsiko ate era kisimbibwa n’awakka. Kibwankulata awonnya endwadde eziwerako omuli nazino. <ref:labiaceae/>
Bugembe
Bugembe, ekibuga mu Jinja mu Yuganda.
Bugoye
Budadiri, ekibuga mu Kasese mu Yuganda.
EMMERE Y’ENTE N’ENKOKO GYETABULIRE
EMMERE Y’ENTE N’ENKOKO GYETABULIRE
Joyce Nanjobe Kawooya
Bugiri
Bugiri, ekibuga mu Bugiri mu Yuganda.
Okwesika
Okwesika
convulsion Okwesika bulwadde buteera kukwaata abaana abato. Okwesika era ly’erinnya eddala ery’Eyaabwe. Kozesa Kibwankulata oba laba omusawo. <ref:labiaceae/>
Cineplex Cinema
Cineplex Cinema, esineema mu Kampala mu Yuganda.
Okudibaga okwakolebwa abafuzi b'amatwale(the distortions of colonialism)
Munnabyabufuna(Political economist) ayogera bwati ku kudibaga okwakolebwa obufuzi bw’amatwale(the distortions of colonialism). Abazungu webajjira mu Buganda, ebyenfuna yaffe byali ku musinji gwa “bulimiro obutono” nga biyimiriddewo okusinga ku bulimi ku ttaka lya Buganda naye tetwalina baavu lunkupe na bawejjere abaliwo kati.
Okusooka bajja nga balambuzi, ne bazzaako eddiini, n’ekyasembayo kwezza teritoliya nga bakozesa amaanyi g’emundu etaali mu Afirika. Wano mu Buganda webaateeka ekifundikwa kya Uganda bazooka kuwangangusa Kabaka Mwanga ne bassaako mutabani we omulangira Daudi Chwa nga wa myaka esatu kino nekibasobozesa okukakaatika ku Baganda endagaano ya 1900. Endagaano eno yeyajjawo obwetwaaze bwa Buganda mu byobufuzi n’ebyenfuna kubanga ettaka Kabaka lye yali akuuma olwa buli Muganda lyagabanyagabanyizibwamu, ate Kabaka nagaanibwa okuba n’ejje erikuuma ensi ye awamu n’okusolooza emisolo emikulu egiyimirizaawo eggwanga eryetongodde.
Mundagaano eno okusinziira ku article 15 ettaka eriweza mailo 1500 eryebibira ne mailo eziri wakati wa 8,000 – 9.000 byaweebwa Kabaka wa Bungereza ate mailo nga 8,000 nekagabanyizibwa mu Kabaka abakungu be, ab’amasaza. Amagombolola, n’amadiini ag’enjawulo agaaliwo mukiseera ekyo.
Ebbanga Buganda ne Uganda okutwalira awamu gyeyamala ng’eri mu bufuzi bwa Bungereza ebintu bingi ebyakolebwa obufuzi bw’amatwale okudobonkanya ebyenfuna n’ebyobufuzi bwaffe mu lungereza kyewandiyise “the distortions of colonialism” muno mwalimu:
a)	Okuzimba omusinga gw’ebyenfuna omufunda (narrow economic base). Abangereza baaleka omusingi gw’ebyenfuna omufunda ennyo.
b)	Okwawulayawula mu Bantu, Okutambuliza eggwanga mu nkola ezawulayawula mu Bantu okusinziira ku buwangwa n’amadiini.
c)	Okudibaga obwannannyini n’enkozesa yettaka
d)	Okuteeka okwemanyamanya, emputtu, n’obutagambwako mu bakulembeze abaddugavu.
e)	Obusosoze mu mawanga n’amadiini
f)	Okkozesa obubi obuyinza, okudiibuuda, obulyake, obuli bw’enguzi, n’obunyunyunsi.
h)	Embeera y’ebyenfuna n’ebyobufuzi eyasiga obukyayi mu batali Baganda ku Baganda oba eri ba Nilotics eri Bantu people.
Mubutuufu obudibazi bw’obufuzi bw’amatwale bweyorekere mu byenfuna, ebyobufuzi, n’ebyobuwangwa bwaffe obw’omulembe guno. Mu byenfuna Afirika okutwalira awamu yafuuka omusiri omunene omwokujja ebirime ebyetaagisa okuriikiriza Yindasitule mu mawanga amagagga e Bulaaya. Ku ludda olw’ebyofuzi abangereza batukakaatikako enkola z’ebyobufuzi okuva e Bulaaya ezaali zitagya mu mbeera oba enkulaakulana y’abantu ba afirika.
Olwensonga ezo waggulu obutafaanana nga bwe kiri ku semazinga endala, Afirika mu kifo ky’okugenda mu maaso ezze eddirirabuddirizi.
Eddembe ly'okweyogerera
Ekiwandiiko kino okusingira ddala kyogera ku ddembe lya kweyogerera. Eddembe ly'okweyogerera lye liweebwa omuntu okusobola okwogera ebirowoozo bye, nga tatya kukugirwa/kuziyizibwa abo abali mu buyinza (gavumenti). Eddembe y’okweyogerera era lizingiramu n’eddembe ly’okunoonya, okufuna era n 'okusaasaanya obubaka oba endowooza yo nga tofuddeeyo ku mukutu mw’oyise. Eddembe ly'okweyogerera litwalibwa ng'eddembe ly'obuntu era waliwo n’amateeka g’ensi yonna agafuga eddembe lino. Okugeza Universal Declaration of Human Rights wamu ne International Human Rights Law. Eddembe ly'okweyogerera terituukiridde, era waliwo ebintu bingi ebirikugira, okuli; okuwaayiriza/okukonjera abakulu, okusaasaanya obuseegu okuyita mu bifaananyi mu ebiwandiiko oba mu butambi.
Entandikwa y'eddembe ly'okweyogerera
Kirowoozebwa nti enfuga y'Abagereeki (Greeks) egoberera demokulaasiya ye yatandikawo eddembe lino eyo mu kyasa ekyokutaano oba ekyomukaaga nga Kristo tannajja. Ekirala bwe bukulembeze bw'eggwanga ly'Abalooma (Roman Republic) nabwo bwalimu eddembe ly'okweyogerera ssaako ery'eddiini. Okulangirira eddembe ly'omuntu ekyakolebwa eyo mu mwaka 1789 n'ebirala bingi biraga ensibuko y'eddembe lino. Ennaku zino eddembe ly'okweyogerera lissibwamu ekitiibwa mu nsi yonna nga beesigama ku nnambika ya John Milton agamba nti: Eddembe ly'okweyogerera si bbeetu lya kwanja bubaka na birowoozo kyokka, wabula kizingiramu n'ensonga enkulu endala ssatu: Okunoonya, okufuna n'okusaasaanya obubaka oba ebirowoozo eri abalala ng'omuntu takugiddwa. Kino kirimu n’omuntu okusalawo ku mukutu gw’ayagala okukozesa. Newankubadde eddembe ly'okweyogerera weeriri, naye ate tulina okulikozesa obulungi obutayingirira na kuvvoola ddembe ddala.
Eddembe ly'amawulire
Lino ddembe eryongerezebwa ku ly'okweyogerera, naye ng'eyita ku mutimbagano gwa internet. Ate era kiyinza okutegeeza eddembe ly'omuntu yenna okukuuma ebyama bye obutalabibwa balala ng'akozesa omutimbagano. Okuggyawo eddembe ly'okukozesa omutimbagano nga kikolebwa abantu oba gavumenti Kino kizingiramu ebikolwa ng'okulondoola n'okuketta era n'okufugiriza ennyo abantu ku nkozesa ya internet. Wabula okuyita mu ddembe ly'amawulire eryo waggulu, ekitongole ekitaba amawanga agakozesa internet munsi yonna gakkaanya nti okuggyawo eddembe ly'okukozesa internet  ng'oyita mu bikolwa ebyo waggulu kiba kikyamu era tekikkirizibwa. Buli muntu asaanye amanye eddembe lye era alikozesa bulungi.
Yusuf Lule
Ugandan Yusuf Lule Pulezidenti wa Uganda (1979–1989) Pulezidenti wa Uganda
Obulwadde bw 'ensusu
Obulwadde bw’ensusu
Olususu oba ensusu naz zikwatibwa enddwadde ezabuli ngeri. Kozesa Kibwankulata oba laba omusawo. <ref:labiaceae/>
Kabulasoke
Kabulasoke, ekibuga mu Gomba mu Yuganda.
Kabwohe
Kabwohe, ekibuga mu Bushenyi mu Yuganda.
Buikwe
Buikwe (Buyikwe), ekibuga mu Buikwe mu Yuganda.
Enuuni ezimbye
Enuuni ezimbye
Obesity Obulwadde bw’Enuuni nga ezimbye bubeera bwa kabi nnyo. Kozesa Kibwankulata oba laba omusawo mu bwangu. <ref:labiaceae/>
Ensengekera z'Ebitangattiso(Photosystems)
IALI NGO has been authorized by terminologist Charles Muwanga to post articles from his Luganda scientific writings to Luganda Wikipedia for free public consumption.
"Ensengekera z’ebitangattiso" (Photo-systems)
Buli nsegekera ya kitangattiso (photosystem) erimu nga molekyu 200 eza pigimenti eya kiragala eyitibwa kerofiiru (chlorophyll) ne molekyu nga 50 ez’ekibinja kya ky’obutereke bwa langi (pigment) ekirala ekiyitibwa keratenoyi (carotenoids). Mu kifo ekibeeramu okutomeggana eky’ensengekera y’ekitangaala (photosystem), amasoboza ag’ekitangaala gakyusibwa ne gafuulibwa amasoboza aga kemiko (chemical energy).
Ebiramu bingi ku Nsi, omuli n’ebimera byonna ebyakiragala, byegattisa (synthesize) emmere yabyo okuva mu molekyu ennyangu ennyo nga kabonbbiri-okisayidii (carbon dioxide) n’amazzi. Kino okubaawo ekiramu kyetaaga amasoboza (energy) era amasoboza gava mu kitangaala. Mu bimera ebya kiragala, amasoboza ag’ekitangaala (Light energy) gategwa mu keropulaasi (chloroplast) ezisangibwa mu butaffaali bw’ebimera ne bukozesebwa okwegattisa (to synthesize) molekyu za ggulukoosi (glucose molecules), eziragwa nga C6H12O6. Mu kikolwa kino, okisijeni (O2) afulumizibwa nga kazambi (waste product) ava mu bimera.
Ggulukoosi ne okisijeni olwo ne bikozesebwa mu mitokyonduliya (mitochondrion) z’obutaffaali bw’ebimera n’ensolo, olwo amasoboza ne gafulumizibwa okukozesebwa mu kwegattisa (synthesis). Mu kutomeggana (in the reaction), kabonibbiri-okisayidi (C02) n’amazzi bifulumizibwa mu mitokyonduliya (mitochondrion) okuddamu okukozesebwa mu kitangattisa (photosynthesis) mu kolopulaasi (chloroplast).
Bujerere
Bujerere, ekibuga mu Bundibugyo mu Yuganda.
Gertrude Kayaga Mulindwa
Gertrude Kayaga Mulindwa munayuganda akola muterekero ly'ebitabo, nga yeeyali ow'okubiri mu baali bakulira eterekero ly'ebitabo erya Uganda, ng'era yeeyali akulira eterekero ly'ebitabo erya Afrika n'etendekero lya Information Association and Institution. Alina n'ebifo by'obwa nakyewa ebiwerako ku bitongole ebitumbuula okuwandiika,n'okusoma oluzungu, wamu n'ebyo ebiwereza ku by'entereka y'ebitabo okwetoloola Uganda yonna.
Ebimukwatako n'eby'enjigiriza
Mulindwa yasomera kusetendekero ly'e Makerere mu Uganda, wamu ne yunivasite ya Wales. Mu mwaka gwa 2019, yali omu ku baasooka okutikirwa nga bava ku semazinga wa Afrika kutendekero abakozi b'omu materekero g'ebitabo erya Public Library Association Leadership Academ.
Okukola mu ggwanga lya Botswana
Mulindwa yakolako ng'eyali akulira eterekero abawereza mu terekero ly'ebitabo mu ggwanga lya Botswana mu Gaborone, ng 'era yayamba n'okulakulanya ebitabo ebiyinza okukola ng'eby'okulabirako mu ggwanga lino byebayita  The Botswana Collection  , okuva muntandikwa y'emyaka gya 1980s, eggwanga lino bweryali likyali mabega mu by'ebugagga wamu ne tekinologiya. Mu myaka gya 1990, ebitabo bino ebyali bikozesebwa ng'eby'okulabirako byafuna etutumu,sirwakuba nti baali babufulumya nnyo, mu ggwanga lya Botswana, wabula kubanga entegeka baali baziteeka munkola nadala ebyawandikibwa ne tekinologiya ng'aza kompuyuuta ezaali zikozesebwa, nadala okuteeka munkola namba y'akatabo mungeri y'okukamannya n'okukategeera gy'obeera oyinza okukagya oba okukafuna ng'okeetaaze. Emikutu gy'amawulire egy'enjawulo ng'egya vidiyo, gyatekebwa mu byali bikungaanyizibwa, nga kwekwali n'ebyali bifulumizibwa mu nimi ez'enjawulo; sirwakuba nti baali babifulumya wabula buli kimu baali bakiteeka kubutambi mu ggwanga lya Botswana, n'alipoota zonna ezaali ziraga okunoonyereza ezaakolebwa mu ggwanga lya Botswana zaatekebwa mu byali bikunganyiziddwa mu Botswana. Mulindwa yakubiriza okuterera obulungi ebyawandiikibwa nga bayita mu kukola, nga bayita mukukola ebitabo ebiyinza okukola ng'eby'okulabirako, sirwakubeera nti bibeera byeyambisibwa mu kumannya eby'ayita, wabula okubunyisa amagezi ku biki ebiriwo eri abantu b'eggwangwa byebayinza okukozesa n'ebisomebwa ebitono.
Mu kwongerako ku pulogulaamu z'amaayi g'okuyigiriza n'okusomesa oluzungu, Mulindwa n'abakungu abalala baalwanirira pulogulaamu z'okusomesa oluzungu ku bakuliridde kiyambe okuzimba n'okukuuma obumannyirivu mu kwogera oluzungu n'okusoma eby'obuwanga mu Botswana. Obusenge by'okusomeramu mu byalo bwatekebwawo mu myaka gya 1980 n'egya 1990, okuyamba okulakulanya eby'obuwanga oba embeera esobola okusomerwamu, nga kino kyagyawo eby'okusomera mu materekero g'ebitabo mu byalo ebiri ewala n'okufuula ebitabo eby'okusoma nga bituuka kubuli mu. Mu mwaka gwa 2000, Mulindwa yanyonyola ebirungi ebiri mu busenge obwali bukoleddwa okusomerwamu bu byalo, n'alaga ebyali bizuuliddwa eri olukungaana lwa olwali mu ggwanga lya Yisirayiri.
Emirimu mu Uganda
Mulindwa yakomawo mu Uganda mu mwaka gwa, gyeyakolera ng'eyali akulira eterekero ly'ebitabo mutendekero lya Uganda Martyrs University, e Nkozi, okumala emyaka esatu. Oluvannyuma yafuuka eyali akulira eterekero ly'eggwanga lya Uganda ery'ebitabo.
Wadde tewali abateekamu ssente, ssaako nebizibu ebirala, obukulembezze bw'eterekero ly'ebitabo lino ery'eggwanga, liyamba abantu mu bitundu okudukanya ebifo byabwe gyebatereka ebitabo. Mulindwa yayogerako ku mukwano gw'eterekero lino ery'eggwanga wamu n'ebifo ebitono abantu gyebatereka ebitabo byabwe mu bitundu gyebabeera, "Tuteekawo enkola, tubabulira byebalina okugoberera nga biri ku mutindo, n'okufulumya obutabo obubasomesa engeri gyebayinza okudukanyamu ebifo gyebatereka ebitabo. Era bakola ogw'okudukanya ebifo gyebatereka ebitabobuli lunaku."
Wansi w'obukulembezze bwa Mulindwa, eterekero ly'ebitabo mu Uganda lyatandikawo pulojekiti y'okumikutu ey'okutereka obutabo ng'okafuna buli w'obeera tnga yali n'ekitongole kya Amerika ekiyitibwa Anywhere Books. Ng'olina kompuyuuta eriko yintaneeti eyatekebwamu okufuna ebinwandiiko n'okubifulumya, ebitabo by'okumikutu byali bisobola okufulumizibwa nga bisabiddwa mu kyalo yonna gyebyali bituuse. Okutwala eterekero ly'eggwanga lya Uganda wabweru w'ekizimbe paka mu byalo nga balina tekinologiya omupya, eterekero ly'ebitabo lisobozesa abantu okufuna n'okutusibwako ebyawandiikibwa mungeri enungi ere eyeetagisibwa.
Mulindwa ye muyuka wa ssentebe wa National Book Trust of Uganda, ekivunaanyizibwa ku by'okutumbuula okusoma mu Uganda nga bayita mu pulogulaamu ng'okuteekawo wiiki ey'ebitabo. Era y'omu kubatandikawo ng'era ye muwanika w'ekibiina kya Uganda Community Libraries Association-UgCLA, ng'awa abantu ebyawandiikibwa mu bitundu, ng'abayamba okutandika, okudukanya, n'okulabirira ebifo gyebatereka ebitabo. Ali ne kukakiiko akayigiriza abaana olusoma n'okuwandiika oluzungu ssaako n'okulwogerakebayita Ka Tutandike, ekitongole ky'obwanakyewa ekikubiriza okusoma, n'okulwanirira eby'obulamu by'abaana n'okufuna obw'enkanya mu eddembe lyabanaansi y'abanayuganda.
Ensengekera mu Essomabiramu (Systems in Bilogy)
Ensengekera kye ki mu Essomabiramu?
Okusinziira ku Muwanga Charles, "ensengekera"(system) kiva mu kugattika bigambo(blending) bya Luganda "ensengeka eyemaliria"(selfsustaining arrangement). Mu essomabiramu, kiba kibinja kya bitundu bya kiramu(organs) ebikolagana okusobozesa ekiramu okubaawo. Ensengekera y’ensengeka eziyinza okuba enzibuwavu mu mubiri era y’enkulaakulana esembayo waggulu okuva ku butaffaali okudda ku miwuula(tissues) okuyita ku bitundu by’omubiri eby’enjawulo okutuuka ku nsengekera.
Omubiri gw’omuntu oba ensolo endala yonna gubaamu obutaffaali obulina emirimu egy’enjawulo, emiwuula(tissues), n’ebitundu by’omubiri ebikolaganira awamu okukola emirimu egy’enjawulo. Ensengekera zino zikwataganyiza wamu okukuuma omubiri gwo nga mulamu.
Omubiri gwo gulimu ensengekera(systems) ez’enjawulo nga
(i) ensengekera ey’obuvuluzi( endocrine),
(ii) ensengekera ey’obusimu(nervous),
(iii)ensengekera ey’emufumbi(Muscular system)
(iv) ensengekera y’amasitukiro(musculo skeletal),
(v) ensengekera ey’ebifulumiro(urogenital),
(vi)ensengekera eya kikyusaganyampewo (respiratory),
(vii) ensengekera ey’ennetoloola y’omusaayi(circulatory),
(viii)ensengekera ey’ekiziiyizandwaddei(immune) ,
Ensengekera zikola zokka awamu n’ensengekera zinne waazo  okusobozesa omubiri gwo okukuuma embeera ey’ekibalo (homeostasis). Embeera ey’ekibalo(Homeostasis) kyekuusiza ku mbeeera y’omubiri gwo munda ekusobozesa awamu n’obutaffaali bwo okubeera omulamu.
Ebitundu by’omubiri (organs) bitundu ku buli nsengekera. Omutimwa gwo gubalibwa nga ekitundu ky’omubiri (organ) so ng’ate era kitundu kya nsengekera eyetolooza omusaayi mu mubiri (circulatory system). Ebitundu by’omubiri (organs) biyinza okukolagana n’ensengekera ez’enjawulo ez’omubiri gwo.
Ebitundu by’omubiri eby’enjawulo bingi birina obutaffaali n’emiwuula egikola emirimu egy’enjawulo.
Omusujja gw’omu byenda
Omusujja gw’omu byenda guleetebwa obuwuka obuyitibwa 'Salmonella Typhi' nga bukwata mu byenda ne mu musaayi. Omusujja guno bwe gukukwata otandika okufuna (okulaba) obubonero bwagwo mu bbanga eriri wakati w'ennaku omukaaga n'asatu (6-30 days).
Obubonero
Obubonero obulala obw’omusujja gw’omu byenda bwe buno. Mu mbeera ng'omulwadde alina omusujja gw’omu byenda tajjanjabiddwa, obulwadde buno bulina emitendera ena, era nga buli mutendera gumala wiiki ng'emu era, gye gino wammanga: Wiiki eyookusatu weggweerako ng'omusujja gutandise okukendeera.
Engeri y'okuziyizaamu omusujja gw’omu byenda
Okubeera abayonjo. Okusinga ennyo obulwadde buno bukwatira mu byakulya ne mu mazzi agalimu obubi bw’oyo eyakwatibwako obulwadde buno.
Enzijanjaba y’omusujja gw’omu byenda
Okujjanjaba endwadde eno, eddagala lino wammanga lye limu ku likozesebwa: Oral rehydration therapy, ekika kya Fluoroquinolone okuli eddagala nga eiprofloxacin n'ebika by'eddagala ebirala bingi. Ebiseera ebisinga endwadde y’omusujja gw’omu byenda bw'eba ejjanjabiddwa mu budde ewona bulungi.
Embeera z'Obuntu(Human emotions)
Gakuweebwa Charles Muwanga !!!Manya emiramwa gino:
(i) Embeera z'Obuntu (Human emotions)
(ii) Embeera z'Abantu (Human conditions, economic or political conditions)
(iii)Okufuga embeera z'obuntu(Controlling human emotions)
(iv)Embeera z'obuntu(human emotions zirimu:
(a) Embeera z'obuntubulamu (b)Embeera z'obuntu enkyankalamu oba embi.
Obutafaanana na Mwoyo wa bwa Katonda avaamu embeera z’obuntubulamu, omwoyo w’obuntu, evaamu embeera z’obuntu (human emotions) ,embi oba enkyankalamu n'ennungi..
"Embeera z'Obuntu" oba "embeera ez’obuntubulamu" mulimu okusaasira, okulumirirwa, okuyamba, okunyumirwa ,okwagala, n’endala. Ng’ojjeeko embeera ez’obuntubulamu, buli muntu omulamu alina embeera ez’omubiri enkyankalamu , ezisibuka mu mwoyo w’obuntu. Embeera zino zirimu okunyiiga, okunyumirwa ng’abalala bafunye okunyigirizibwa(sadism), okulumwa, okunakuwala, okwejaakajaaka, okwemanyamanya, obutagambwako, okutya  ,okunakuwala, okwewuunya, okunyiiga ,okwemanya, obutagambwako, emputtu ,empiiga ,enge , ’ effutwa. n’obutafa ku balala.
(i)  Embeera y’obuntu ey’Okwagala
Okwagala kuva mu kusenserwa bwagazi oba kusegeera okwawamu. Okwagala kuyinza okuba okwa mwoyo wa Katonda oba okw’obusimu bw’omubiri obw’omukwano wakati w’ekisajja n’ekikazi, oba okwagala okw’obuntu okw’omuntu eri muntu munne oba okwagala okukola ekintu.
Mu kwagala oluusi muvaamu okwegomba, okwegwanyiza eby’abalala, okuyaayana, n’okwakayakana. Mu kwegomba namwo mubaamu embeera z’obuntu nga okweyunira  ,okusikirizibwa oba okusikiriza ,okwenyumiriza mu kintu oba mu muntu ,okulaga ,n’okufaayo.
Okwakayakana kwekusiza ku mbeera z’obuntu nga okuleetera oba okufuna obwagazi, okwegwanyiza , okwemalira ku kintu ,n’okuteeka ebirowoozo byo ku kintu oba ku muntu.
(ii). Embeera y’obuntu ey’Okunakuwala
Okunakuwala kuva ku kufiirwa oba okulemererwa oba obutafiibwaako, n’okuswazibwaswazibwa. Ssinga embeera ey’okunakuwala eyitirira, omuntu afuna okwennyika , ekintu ekyeragira mu kusiriikirira, n’okweyawula ku balala. Singa olaba omuntu atandise okweyawula ku banne, yekubagiza ate nga tayogera , buno bubonero bwa kwennyika era omuntu oyo aba yetaaga obuyambi obw’enjawulo kubanga ayinza okwetuusaako obuvune oba n’okutuusa obuvune ku balala oba n’okutabuka omutwe. Okunakuwala n’olwekyo ye kanaluzaala w’embeera z’obuntu nga okwennyika, okwekubagiza ,ennaku  ,n’ebirowoozo.
Mu kunakuwala era muvaamu embeera z’obuntu nga okuggwaamu essuubi, okuwulira obubi, obutasanyusibwa ate okuswaala ne kuvaamu embeera nga okwetya, okwekyaawa , n’okwejjusa.
Okutya kuleetebwawo buzibu oba akatyabaga akaba keyolese nti kanaatera okubaawo oba enkyukwe. Okutya “ngerekera ya kwerwanako”(survival instinct) singa embeera ey’obulabe eba  yekiise mu bulamu bwo. Okutya kuleetawo ekiwuggwe ,okwesisiwala ,okumaguka, kawereege ,okutaatagana , n’ebirowoozo okukyankalana.
Waliwo n’okukubwa enkyukwe. Omuntu akubiddwa enkyukwe afuna okwekengera ,okutya ,okwesisiwala ,obuteetegeera ,obutakyayala  ,akakyankalano ,okwekanga, oba “enviiri okumuva ku mutwe”.
Engerekera y’okutya (the instinct of fear) ya kwetaasa n’okutaasa abalala.Obugunjufu kikwata ku kumanya buvune obuyinza okuteeka abalala mu mbeera ey’okutya n’okuyamba abo abayingidde mu mbeera eno .Okutya mbeera ya mulengera (mental condition) ekuleetera okwekengera nti ggwe  oba munno ayolekedde okufuna obuzibu. Ono ye kalonda omweyolekera embeera y’obuntu ey’okutya:
	Bw’otya omuntu oba wekengedde nti oyinza okumufunamu obuzibu
	Bw’otya okutwalibwa mu kkomera oba wekengedde nti oyinza okukifunamu obuzibu obw’enjawulo.
	Bw’otya okugobwa ku mulimu oba olowooza nti oyinza okukifunamu obuzibu. Kino kikuyamba okweteekateka nga otuukana n’omutindo oba nga onoonya ekirala eky’okukola nga obadde ogobeddwa.
	Bw’otya okwogera ku kintu kiba kitegeeza nti oyinza okukifunamu obuzibu.
	Bw’otya ensolo kiba kitegeeza nti wekengedde nti eyinza okukutusaako obuzibu (obuvune) . 	Bw’otya obwavu kiba kitegeeza nti otegedde nti obwavu mpologoma, ekutta olaba era olina okubulwanyisa.
	Bw’otya okuswala, okuswazibwa, obutafiibwako, oba okukyayibwa oba wekengedde obuzibu obuli mu kino
Ku ludda olulala, okutya kya mugaso kubanga kitusobozesa okwewala obuzibu nga twetaasa mu ngeri ey’okwetegekera obuzibu obuba butweyolese, tusobole okubwang’anga oba okubwewala.
Okunyumirwa oba essanyu kirimu  okwewulira nga oli mu mbeera ennungi, eddembe, okwagala, n’okumatira. Era kino kivako okusaakaanya, omuli okusanyusibwa ,okukyamuka ,okweraga , okujaganya ,okukyakyankya ,okukyamuukirira oba okumegerera.
(v) Embeera y’obuntu ey’Okwewuunya
Okwewunya kitegeeza okweyoleka kw’ekibadde kitasuubirwa. Oli bw’afuna okwewuunya n’ebisige abiyimusa. Okwewuunya era kuleetawo embeera z’obuntu endala nga okusamaalirira.
(vi) Embeera y’obuntu ey’Okunyiiga
Obunyiivu oba okunyiiga kiva ku butali bwenkanya, okuswazibwa oba obuswaavu,obutakwatagana mu ndowooza oba mu bikolwa, obutafiibwako oba okuliibwamu olukwe.
Obugunjufu kikwata ku kumanya buvune obuyinza okuteeka abalala mu mbeera ey’okunyiiga awamu n’okumanya engeri gy’ofugamu okunyiiga nga obadde olina ekikunyiizizza.
Okunyiiga kusonjolwa nga okukyankalanyizibwa ebirowoozo. Eno mbeera ya buntu ejjawo nga waliwo omuntu oba embeera ekukyankalanyizza oba ekunyiizizza, ka tugambe nga oli ayonoonye ebintu byo,  akuwaayirizza , akuboggoledde, akuswazizza mu bantu, n’ebirala.
Obunyiivu buyinza n’okweyolekera mu njogezamubiri(body language), naddala mu feesi , engeri oli gy’atunula, n’enjogera ye. Kyetaagisa okufuga okunyiiga kubanga okunyiiganyiiga kiyinza okukuviirako okwekandula n’okutuusa obuvune ku balala oba ku bulamu bwo, so ng’ate era n’obulamu bwo bukosebwa naddala nga okunyiiganyiiga kikulwazizza akanyigirizi k’omusaayi(blood pressure) oba endwadde z’omutima endala.
(vii) Embeera y’Obuntu ey’Okuwa enkizo abamu, n’ okusosola
Obugunjufu kikwata ku kumanya engeri gy’okwataganyaamu embeera ey’okusuulirirwa ,okusuulibwa ebbali, okukyayibwa oba okusosolebwa nga ebaddewo awamu n’okwewala okusuulirira oba okukyawa abalala.
Okutya okusuulibwa ebbali oba okusuulirirwa kiva ku bintu bingi, omuli n’okuba nga tewafiibwangako nga oli muto , n’okula nga  olowooza nti tolina kwagalibwa olw’enneeyisa y’abantu b’obeeramu. Okutya okusuulirirwa kiyinza okukuviirako okuba nga ova mu mbeera ez’obuntu n’okulemwa okufuga embeera zino.
Mu biseera ebisinga obungi kyotya kyenyini tekibaawo naye eba ndowooza yo ekuleetera okutya n’okwetya kyokka oluusi abantu abakola ebikolwa ebijja bantu bannaabwe mu mbeera be baviirako obuzibu obwo. Eky’okulabirako, okuba nga bakusekerera olw’okuba engeri gye wakulamu so ng’ate enkula yo si ggwe wagisalawo wabula kwali kusalawo kwa Katonda.